Document ID: 32006R1565

ΚΑΝΟΝΙΣΜΌΣ (ΕΚ) αριθ. 1565/2006 ΤΗΣ ΕΠΙΤΡΟΠΉΣ
της 19ης Οκτωβρίου 2006
σχετικά με την έκδοση πιστοποιητικών εισαγωγής ρυζιού καταγωγής κρατών ΑΚΕ και υπερπόντιων χωρών και εδαφών για τις αιτήσεις που υποβλήθηκαν κατά τις πέντε πρώτες εργάσιμες ημέρες του Οκτωβρίου 2006 κατ’ εφαρμογή του κανονισμού (ΕΚ) αριθ. 638/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
τον κανονισμό (ΕΚ) αριθ. 2286/2002 του Συμβουλίου, της 10ης Δεκεμβρίου 2002, για το καθεστώς των γεωργικών προϊόντων και των προϊόντων μεταποίησης γεωργικών προϊόντων καταγωγής κρατών της Αφρικής, της Καραϊβικής και του Ειρηνικού (ΑΚΕ) και για την κατάργηση του κανονισμού (ΕΚ) αριθ. 1706/98 (2),
την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα («overseas association») (3),
τον κανονισμό (ΕΚ) αριθ. 638/2003 της Επιτροπής, της 9ης Απριλίου 2003, για τις λεπτομέρειες εφαρμογής του κανονισμού (ΕΚ) αριθ. 2286/2002 του Συμβουλίου και της απόφασης 2001/822/ΕΚ του Συμβουλίου όσον αφορά το καθεστώς που ισχύει για την εισαγωγή ρυζιού καταγωγής κρατών της Αφρικής, της Καραϊβικής και του Ειρηνικού (ΑΚΕ) και υπερπόντιων χωρών και εδαφών (ΥΧΕ) (4), και ιδίως το άρθρο 17 παράγραφος 2,
Εκτιμώντας τα ακόλουθα:
(1)
Σύμφωνα με το άρθρο 17 παράγραφος 2 στοιχείο α) του κανονισμού (ΕΚ) αριθ. 638/2003, η Επιτροπή αποφασίζει σε ποιο βαθμό μπορούν να ικανοποιηθούν οι αιτήσεις πιστοποιητικών εισαγωγής.
(2)
Από την εξέταση των ποσοτήτων για τις οποίες υποβλήθηκαν αιτήσεις πιστοποιητικών εισαγωγής ρυζιού στο πλαίσιο του τμήματος Οκτωβρίου 2006, προκύπτει ότι πρέπει να προβλεφθεί η έκδοση των πιστοποιητικών για τις ποσότητες που αναγράφονται στις αιτήσεις, ενδεχομένως, με την εφαρμογή συντελεστή μείωσης και να κοινοποιηθεί το τελικό ποσοστό χρησιμοποίησης κάθε ποσόστωσης κατά το έτος 2006,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τις αιτήσεις πιστοποιητικών εισαγωγής ρυζιού που υποβλήθηκαν κατά τις πέντε πρώτες εργάσιμες ημέρες του Οκτωβρίου 2006, κατ’ εφαρμογή του κανονισμού (ΕΚ) αριθ. 638/2003, και κοινοποιήθηκαν στην Επιτροπή, τα πιστοποιητικά εκδίδονται για τις ποσότητες οι οποίες αναγράφονται στις αιτήσεις, με την εφαρμογή, ενδεχομένως, ποσοστών μείωσης που καθορίζονται στο παράρτημα του παρόντος κανονισμού.
2. Το τελικό ποσοστό χρησιμοποίησης κάθε σχετικής ποσόστωσης, για το έτος 2006, περιλαμβάνεται στο παράρτημα.
Άρθρο 2
Ο παρών κανονισμός αρχίζει να ισχύει στις 20 Οκτωβρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Οκτωβρίου 2006.

Labels: 10
3
17
18